paragraph_text: Izraz pontifex se kasnije počeo rabiti i za druge visoke ili vrhovne svećenike, uključujući kršćanske. U strogom smislu se taj izraz može rabiti za sve biskupe ali se u pravilu rabii za poglavare kršćanskih zajendica; tako je "rimski pontifex" papa, a "aleksandrijski pontifex" aleksandrijski papa. Izraz pontifikalna misa se rabi za mise koje drže biskupi. Od izraza pontifex dolazi riječ pontifikat, kojom se označava stolovanje pojedinog pape.